stanford-oval/wikipedia huggingface dataset:
קטמין
שימוש רפואי > כסם הרדמה

מאחר שהקטמין מדכא את הנשימה הרבה פחות מסמי הרדמה אחרים, הוא סם הרדמה מועדף במקרים שבהם ההיסטוריה הרפואית של החולה אינה ידועה (כגון במקרי תאונות דרכים). באופן דומה נעשה שימוש בקטמין כסם מאלחש בפדיאטריה ובניתוחים פשוטים יחסית. במינונים נמוכים (0.1–0.5 מ"ג/ק"ג/שעה) ניתן להשתמש בחומר כמאלחש, בייחוד בכאבים הקשורים בתנועה ובמחלות עצבים. במינונים נמוכים אלו, תופעות הלוואי הפסיכאטריות פחותות, וניתן להתגבר עליהן בעזרת בנזודיאזפינים, כך שבשימוש בקטמין כסם מאלחש יש צורך בתוספים דמויי אופיום (חומרים אופיאטים).
כיום חוקרים את התועלת שניתן להפיק מקטמין בטיפול בכאב עבור אלכוהוליסטים ומכורים להרואין.[דרוש מקור]
שימוש רפואי > כתרופה פסיכיאטרית

מחקרים מהשנים האחרונות מעידים על יעילותו של הסם להתמודדות מהירה עם מחשבות אובדניות, דיכאון והפרעה טורדנית-כפייתית[דרוש מקור].
קטמין במינון נמוך (הרבה מתחת למינון שמקובל לפנאי או להרדמה), שניטל באמצעות עירוי או תרסיס, נחשבת לתרופה אנטי דיכאונית מבטיחה. מספר מחקרים[דרוש מקור] שפורסמו ב-2018 מלמדים כי ההשפעה נוגדת הדיכאון של קטמין מיידית (שעות לעומת ימים או שבועות בתרופות SSRI). עם זאת, השפעתה אינה נמשכת לאורך זמן ויש להמשיך בתחזוקה ובטיפול. פורסמו מספר מחקרים[דרוש מקור] המראים כי קטמין עשויה להפחית מחשבות אובדניות כבר לאחר מתן מנת עירוי אחת.
האננטיומר S של קטמין אושר במרץ 2019 על ידי ה-FDA כטיפול בדיכאון קליני, באמצעות שימוש בתרסיס לאף (תחת השם Spravato, משווק על ידי חברת ג'ונסון אנד ג'ונסון), ובהמשך אותה שנה אושר לשימוש על ידי הסוכנות האירופית לתרופות זאת למרות ביקורות מקצועיות מתרבות לגבי חוסר הוודאות, ולמרות סימני השאלה שעדיין קיימים ונבחנים: האם שימוש חוזר בקטמין בטוח ויעיל לאורך זמן, מה המחירים של תופעות הלוואי והאם הוא מונע הישנות של הסימפטומים הדיכאוניים[דרוש מקור].
בישראל אישר משרד הבריאות את השימוש בתרופה Spravato למקרים של דיכאון בתחילת 2020, ואף נתן הנחיה לקופות החולים לזרז את התחלת השימוש בו. יישום ההנחיה מתעכב מפני שיש צורך בהשגחה צמודה על המטופלים בשעה שלאחר לקיחת הסם. השירות החל להינתן בבתי החולים הפסיכיאטריים.
ב- 2021 בית המשפט בקנדה לא אישר לחברת ג'ונסון אנד ג'ונסון הגנה על המידע הקשור בתרופה (data protection rights) בטענה שאננטיומר אופטי (במקרה זה אננטיומר S) מתוך תערובת רצמית ידועה אינו זכאי להקרא כתרופה חדשה ולכן אינו זכאי להגנה על המידע. בית המשפט הקנדי פסק בניגוד לעמדת ה-FDA, שכן מתייחס לאננטיומרים אופטיים כאל ישות כימית חדשה, ונותן בלעדיות לחמש שנים.
שימוש וטרינרי

ברפואה וטרינרית משתמשים בקטמין באופן נרחב כחומר מרדים וכחומר משכך כאבים לבעלי חיים קטנים (כלבים, חתולים), ובעיקר כחומר טשטוש וכמשכך כאבים לסוסים. עם זאת השפעתו מועטה על בהמות ממשפחת הפריים.
שימוש לצורכי פנאי

כאשר משתמשים בקטמין כסם הוא ידוע בשמות רבים, בהם: Special K,‏ Vitamin K,‏ Kit Kat, Toshiba Bomba,‏ Kelly's day,‏ Green,‏ Blind squid,‏ Cat valium,‏ Purple,‏ Special la coke,‏ Super acid,‏ Super C,‏ K, סוסים, במפים, בומבה, מפתחות, דיו דיו, קיי הודי, קיי גרמני, קיי הולנדי, ירי לטווח קצר ועוד.
אפקט השימוש בקטמין דומה לזה של פאנציקלידין ודקסטרומטורפן, וכיתר סמי ההרדמה הדיסוציאטיביים – במינונים נמוכים ובינוניים מופיעות תופעות הזייתיות בעיקר ככל שישנה ירידה בכמות הגירוי החושי. המשתמש נכנס למצב דיסוציאטיבי, כלומר חווה ניתוק מתחושת המציאות ומתחושת ה"עצמי" (מצב הקרוי K-Hole). בכמויות גדולות ובמיוחד בהזרקה לווריד ניתן להגיע למצב של חוסר מודעות לגבי הזהות האינדיבידואלית, ואיבוד תפיסת המציאות. ההזיות מדווחות כעמוקות וקשות לתיאור, ומלוות לעיתים בזעם ובתחושה מופרזת של חוסן פיזי רב. משתמשים רבים מספרים על שיחות שניהלו עם אלוהים במהלך השימוש.
חלק מהמשתמשים לא יזכרו את אשר עבר עליהם באותו האופן שבו שוכחים חלומות. עם זאת, ה"התעוררות" היא איטית והדרגתית; בשלבים ראשונים עלול המשתמש לשכוח את שמו או לא להבין את השליטה בגופו, כך שעם הזיכרון מגיעה גם המודעות. ההשפעות ההזייתיות מסתיימות לרוב תוך שעה. עם זאת, הפגיעה בחשיבה שקולה ובקואורדינציה נמשכות בין 18 ל-24 שעות.
הערות שוליים

↑  קטמין - סם האונס, באתר הרשות למלחמה בסמים
↑  ראו צו הרוקחים (סיווג רעלים, רישומם והחזקתם), תשל"ג-1972, תוספת רביעית
↑  איתן טמיר, קטמין / ספרבאטו לטיפול בדיכאון, ocd, חרדות ו-PTSD - מתעדכן, באתר www.tipulpsychology.co.il
↑  Office of the Commissioner, FDA approves new nasal spray medication for treatment-resistant depression; available only at a certified doctor’s office or clinic, FDA, ‏2020-03-24 (באנגלית)
↑  Spravato | European Medicines Agency, www.ema.europa.eu
↑  J&J's Janssen Denied Data Protection Rights For Ketamine Analog Spravato In Canada, Court Rules 'Not An Innovative Drug', finance.yahoo.com (באנגלית אמריקאית)
| --- | --- |
בקרת זהויות :  NLI: 987007530153605171  BnF: cb13191484t (data)  GND: 4163657-0  LCCN: sh92004206  NKC: ph328408 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
בקבוקון 1000 מ"ג / 10 מ"ל של קטמין
קטמין וטרינרי להזרקה, בריכוז של 10% (10 מיליגרם למיליליטר.)
צ'ארלי פות'

| --- | --- |

צ'ארלי פות' בניו יורק, דצמבר 2017
 לידה:  2 בדצמבר 1991 (בן 33) רומסון, ארצות הברית 
 שם לידה:  צ'ארלס אוטו פות' ג'וניור
 מוקד פעילות:  ארצות הברית 
 תקופת הפעילות:  מ-2009 
 מקום לימודים:  מכללת ברקלי למוזיקה, Rumson-Fair Haven Regional High School, בית הספר מנהטן למוזיקה 
 סוגה:  מוזיקת פופ, R&B עכשווי 
 סוג קול:  בריטנור 
 שפה מועדפת:  אנגלית, עברית 
 חברת תקליטים:  אטלנטיק רקורדס, eleveneleven 
 בן או בת זוג:  Brooke Sansone (2024–?)  מייגן טריינור (2015–?) 
 פרסים והוקרה:  פרס איגוד מבקרי הקולנוע האמריקאי לשיר הטוב ביותר (2016)  פרסי המוזיקה של סירקל צ'ארט (2016)  פרסי המוזיקה של ג'יני (2018)  פרס בחירת הקהל (2022)  Kids' Choice Awards Argentina 2011 (2016)  Billboard Music Award for Top Rap Song (2016)  פרסי בחירת הנוער (2015)  פרס המוזיקה של בילבורד לשיר ההוט 100 המוביל (2016)  פרסי בחירת הילדים של ניקלודיאון (2016)  פרס דיסק הזהב של יפן (2023) 
 www.charlieputh.com
 פרופיל ב-IMDb
 חתימה:  
 
ויז קאליפה וצ'ארלי פות' הכותבים והמבצעים של השיר See You Again, בעבר השיר הנצפה ביותר ביוטיוב, שרים אותו בערב השנה החדשה. כיכר טיימס, ניו יורק, 31 בדצמבר 2015.
צ'ארלס (צ'ארלי) אוטו פות' ג'וניור (באנגלית: .Charles Otto Puth Jr; נולד ב-2 בדצמבר 1991) הוא זמר, פזמונאי ומפיק אמריקאי יהודי. הוא כתב והפיק את השיר "See You Again" עם הזמר ויז קאליפה לפסקול הסרט "מהיר ועצבני 7", כמחווה לשחקן פול ווקר שנהרג לפני פרסומו. ב-11 ביולי 2017 השיר הדיח את "גנגנם סטייל" מראש רשימת הסרטונים הנצפים ביותר ביוטיוב.
החשיפה הראשונית של פות' הגיעה באמצעות סרטונים סרטון ויראליים שעלה ליוטיוב. מעבר לשיר "See You Again" הוא זכה להכרה גם עבור שירים נוספים, בהם "Marvin Gaye", בו שרה גם מייגן טריינור. השיר הגיע למקומות הראשונים בטבלאות הלהיטים בניו זילנד, באירלנד, בבריטניה וכן למקום ה-21 בבילבורד הוט 100 האמריקאי. כמו כן בזכות הסינגלים "One Call Away" ו-"We Don't Talk Anymore" אשר בשיאם הגיעו למקומות 12 ו-9 בבילבורד הוט 100 בהתאמה. הם אף נכללו באלבום הבכורה של פות', "Nine Track Mind", אשר שוחרר בינואר 2016.
ביוגרפיה

פות' נולד ב-2 בדצמבר 1991, ברומסון שבניו ג'רזי, לדברה גולדשטיין, מורה למוזיקה שכתבה גם פרסומות ל-HBO, ולצ'ארלס פות', סוכן נדל"ן. אביו קתולי ואמו יהודייה. יש לו שני אחים צעירים תאומים, סטיבן ומיקאלה. בגיל שנתיים ננשך על ידי כלב וגבתו הימנית מצולקת עד היום.
לפות' יש שמיעה אבסולוטית, תופעה ייחודית המאפשרת לו לזהות וליצור מוזיקה מחדש, ללא צליל התייחסות (אנ'). הוא התוודע למוזיקה קלאסית בזכות אמו, אשר החלה ללמד אותו פסנתר כשהיה בן 4, ובגיל 10 הוא החל ללמוד ג'אז. בגיל 12 השתתף באנסמבל ג'אז לנוער ברד בנק, ניו ג'רזי. הוא נשכר על ידי תיאטרון קאונט באסי כדי לשחק בהפקה של צ'ארלי בראון. כשהיה בכיתה ו' מכר מדלת לדלת אלבום שירי חג המולד שנקרא "Have a Merry Charlie Christmas" אותו הוא הקליט והפיק, ומהמכירות ממנו הרוויח 600 דולר. הוא למד בבית הספר היסודי הולי קרוס, בחטיבת הביניים פורסטדייל ובבית הספר התיכון רומסון-פייר הייבן. כאשר היה תלמיד חטיבה ותיכון, למד במקביל בבית הספר מנהטן למוזיקה נגינת ג'אז בפסנתר וכן לימודים קלאסיים. בשנת 2013 סיים פות' את לימודיו במכללת ברקלי למוזיקה, שם התמחה בהנדסת מוזיקה והפקתה.
ב-7 בספטמבר 2023, פות' הכריז על אירוסיו לבת זוגו, ברוק סנסונה. השניים נישאו בספטמבר 2024.
קריירה > 2009–2014: תחילת הקריירה

בספטמבר 2009 פתח את ערוץ היוטיוב שלו, בשם Charlies Vlogs, שם פרסם קטעי וידאו קומיים וגרסאות כיסוי אקוסטיות. בשנת 2010 הוציא פות' את השיר הראשון שלו, "These Are My Sexy Shades". בדצמבר אותה השנה הוציא את אלבום הבכורה המורחב שלו, The Otto Tunes, בהפצה עצמאית. בשנת 2011 זכה בתחרות וידאו אינטרנטית בחסות פרז הילטון אשר נקראה "?Can You Sing". בתחרות הוא שר את Someone like You של אדל יחד עם אמילי לותר. בעקבות הביצוע, החתימה אלן דג'נרס את הצמד לחברת התקליטים שלה, eleveneleven והם ביצעו אותו בתוכנית שלה, המופע של אלן דג'נרס. ב-25 בינואר 2012 ביצעו פות' ולותר את השיר "Need You Now" של ליידי אנטבלום במופע של אלן דג'נרס. באוקטובר 2012 הופיע פות' גם במרכז הגדול בעולם לתרומות מח עצם. בדצמבר 2012 פרסם את הסינגל "Break Again" בו שרה גם אמילי לותר. מספר ימים לאחר מכן הופץ הווידאו קליפ לשיר. בסוף שנת 2012 עזב פות' את eleveneleven.
ב-23 באוקטובר 2013 הוציא פות' באופן עצמאי את המיני-אלבום השני שלו, Ego, לזרימה באינטרנט. כמו כן הוא כתב והפיק שירים וג'ינגלים לכמה מעמיתיו היוטיוברים. הוא כתב את שיר הנושא של פודקאסט המערכונים של שיין דוסון, "Shane and Friends", את ג'ינגל הפתיחה לסרטונים של בלוג הווידאו SHAYTARDS, את שיר הנושא המקורי לבלוג הווידאו של צ'ארלס טריפי, Internet Killed Television, ושיר לסרט של קבוצת היוטיוב Our 2nd Life, וכן כמה סינגלים לחבר הקבוצה, ריקי דילון. בשנת 2014 הוציא את הסינגל השלישי שלו .L.U.V, הקליפ המוזיקלי הופק על ידי אנדרו ולנטין. באותה שנה כתב את השיר "Celebrate" באלבום האולפן השמיני של פיטבול, Globalization.
קריירה > 2015–2016: האלבום Nine Track Mind

בתחילת 2015 חתם בחברת התקליטים אטלנטיק רקורדס והשירים הקודמים שלו הוסרו מ-iTunes. בפברואר 2015, פרסם פות' את סינגל הבכורה שלו "Marvin Gaye", בו גם התארחה הזמרת מייגן טריינור. הסינגל זכה לפלטינה כפולה באוסטרליה, והגיע לראש הטבלאות בניו זילנד, אירלנד ובריטניה והגיע לשיא במקום 21 בבילבורד הוט 100 האמריקאי.
פות' כתב, הפיק, וביצע את השיר "See You Again" עם ויז קאליפה. השיר נכתב לסרט מהיר ועצבני 7, כמחווה לשחקן פול ווקר אשר נהרג לפני פרסומו. קאליפה כתב את מילות הראפ, וכל שאר השיר נכתב על ידי פות'. הוא הגיע בשיאו למקום הראשון בבילבורד הוט 100 במשך 12 שבועות לא רצופים. השיר היה מועמד לשלושה פרסי גראמי: שיר השנה, ביצוע הפופ הטוב ביותר והשיר הטוב ביותר שנכתב למדיה ויזואלית. השיר היה מועמד גם לשיר השנה עבור פרסי המוזיקה של ה-BBC וכן לפרס גלובוס הזהב עבור השיר הנושא הטוב ביותר, בטקס פרסי גלובוס הזהב ה-73.
פות' הוציא את השיר "Slow Motion" עבור טריי סונגז ועבד עם ג'ייסון דירולו וליל ויין. בנוסף, כיכב פות' כמאהב של מייגן טריינור בווידאו קליפ של שירה "Dear Future Husband". בקליפ, היא פוגשת את פות' באתר היכרויות, והוא מגיע לביתה של טריינור עם מגש פיצה, מה שמותיר אותה עם רושם חיובי. בסיום הקליפ טריינור מחייכת אל פות' ומזמינה אותו להיכנס לביתה. ב-1 במאי 2015, הפיץ פות' מיני אלבום של חמישה שירים אשר נקרא "Some Type of Love". ביוני 2015 הפיץ פות' את הסינגל "Nothing but Trouble" עם ליל ווין, מתוך פסקול הסרט התיעודי "808: הסרט". במהלך שנת 2015 עבד פות' על כמה אלבומים של אמנים אחרים. הוא הפיק והשתתף בכתיבת השירים "Broke" ו-"Pull Up" לאלבום "Everything Is 4" של ג'ייסון דירולו, וכן השתתף בכתיבת השיר "Bombastic" עם בוני מקקי, לאלבום בעל אותו שם, והפיק את השיר "Working Class Heroes" לאלבום "Heart Blanche" של סי-לו גרין.
הזמנות מראש לאלבום הבכורה של פות', Nine Track Mind, החלו ב-20 באוגוסט 2015, יחד עם הסינגל השני "One Call Away". בשיאו הגיע השיר למקום 12 בארצות הברית, 26 בבריטניה ו-4 באוסטרליה. עד פברואר 2016, נמכרו 513,700 עותקים של האלבום בארצות הברית בלבד. פות' פרסם רמיקס לשיר שנקרא "(One Call Away (Coast to Coast Mix", בשיתוף הראפרים טייגה וטיי דולה סיין, זמר הקאנטרי ברט אלדרדג' והזמרת המקסיקנית סופיה רייס.
אלבום הבכורה שלו, Nine Track Mind, הופץ ב-29 בינואר 2016. האלבום הגיע למקום השלישי במדרג בבריטניה, למקום 6 בבילבורד 200. פות' החל את הופעת הבכורה שלו, Nine Track Mind Tour, במרץ 2016. באותה שנה היה פות' המוזיקאי הראשון לחתום בחברת Deutsch Music. ב-11 נובמבר 2016 הוציא גרסת דלוקס מיוחדת לאלבום ובה שלושה שירים נוספים.
בינואר 2016 הוציא את השיר "We Don't Talk Anymore" בשיתוף סלינה גומז אשר זכה ל-2.9 מיליארד צפיות ביוטיוב. הדואט של השניים יצא כסינגל השלישי הרשמי מתוך אלבום הבכורה של פות'. הוא הופץ לשירות הסטרימינג spotify ללא פרסום מקדים. הוא מתאפיין בהפקה אקוסטית ומינימליסטית.
בדצמבר 2016 ביצע את השיר "Oops" בגמר האקס פקטור יחד עם הלהקה ליטל מיקס אשר אף זכתה בגמר.
קריירה > 2017–2018: Voicenotes

ב-21 באפריל 2017 הוציא פות' את "Attention", הסינגל המוביל מתוך אלבום האולפן השני שלו, Voicenotes. השיר הגיע למקום החמישי בבילבורד הוט 100, והפך לסינגל הגבוה ביותר שלו במצעד כסולן החל מאפריל 2022. הסינגל השני מתוך האלבום, "How Long", יצא ב-5 באוקטובר, והגיע למקום ה-21 בבילבורד הוט 100. פות' גם שיתף פעולה עם ליאם פיין בסינגל "Bedroom Floor", אותו הפיק וסיפק קולות רקע עבורו.
בשנת 2018, הוא הופיע בסינגל של ג'י-איזי, "Sober". ב-4 בינואר, שחרר פות' את הסינגל השיווקי הראשון מתוך האלבום, "If You Leave Me Now" בהשתתפות Boyz II Men. פות' גם הודיע שהוא יעביר את תאריך היציאה של האלבום ל-11 במאי, מתאריך השחרור המקורי שלו, ה-19 בינואר. ב-15 במרץ 2018, "Done for Me" יצא כסינגל השלישי מתוך האלבום. בשיר מופיעה הזמרת קלאני. השיר גם הגיע למקום ה-53 בבילבורד הוט 100. ב-25 במרץ הוציא פות' את הסינגל הרביעי, "Change", בהשתתפות ג'יימס טיילור. האלבום כולל גם את השיר, "The Way I Am", הסינגל החמישי מתוך האלבום.
Voicenotes יצא ב-11 במאי לביקורות חיוביות בדרך כלל של מבקרים; הוא הגיע היישר למקום הרביעי במצעד בילבורד 200 עם 58,000 יחידות שקולה לאלבום, מתוכן 39,000 מכירות אלבום טהורות. פות' יצא לסיבוב ההופעות Voicenotes Tour ב-2018, עם היילי סטיינפלד כאורחת מיוחדת.
קריירה > 2019–הווה: Charlie

באוגוסט 2019, הוציא פות את "I Warned Myself"; סינגל נוסף, "Mother", יצא בספטמבר, ושלישי, "Cheating on You", באוקטובר.
בתחילת 2020, פות' הכריז שהוא ביטל את מה שכתב עבור אלבום האולפן השלישי שלו; הוא ציין בשנת 2022 שהוא "לא ממש אהב את המוזיקה" שהוציא ב-2019, ושהוא "הרגיש כאילו [הוא] מעמיד פנים שהוא בחור מגניב". הוא הוציא את "Girlfriend" ביוני ואת "Hard on Yourself", בהשתתפות בלאקבר, באוגוסט.
בספטמבר 2021 הוציאה פות' את "After All" עם אלטון ג'ון כחלק מאלבומו של ג'ון, The Lockdown Sessions. באותו חודש הוא התחיל לתעד בטיקטוק תהליך של "שילוב קבוצה אקראית לכאורה של מחשבות ורעשים שנעשו עם חפצים שונים לשיר פופ", שהפך ויראלי בפלטפורמה.
ב-20 בינואר 2022, יצא הסינגל "Light Switch" כסינגל הראשון מתוך אלבום האולפן השלישי שלו, Charlie. אחריו הגיעו "That's Hilarious" באפריל ו-"Left and Right" בהשתתפות ג'ונגקוק ביוני. ב-7 ביולי, פות' חשף את העטיפה של Charlie ואת תאריך היציאה שלו. "Smells Like Me", ‏"I Don't Think That I Like Her", ו"Charlie Be Quiet!" יצאו כולם בספטמבר. Charlie יצא ב-7 באוקטובר יחד עם קליפ לשיר "Loser". ב-21 באוקטובר, הוא הופיע לצד שינסי בסינגל של קלווין האריס, "Obsessed", מתוך אלבומו השישי של האריס, Funk Wav Bounces Vol. 2.
ב-18 באוגוסט 2023 הוציא את הסינגל "Lipstick".
דיסקוגרפיה

2016: Nine Track Mind
2018: Voicenotes
2022: CHARLIE
הערות שוליים

↑  נוי אלוש‏, סטטוספופ 18: כוכבי הפופ שיפרצו ב-2016, באתר וואלה, 14 בדצמבר 2015
↑  עפר פרלמן, סופו של עידן: "גנגנם סטייל" הודח מראש רשימת הנצפים ביוטיוב, באתר הארץ, 12 ביולי 2017
↑  billboard, Charlie Puth (באנגלית)
↑  Apple Music Preview, Nine Track Mind, ‏29 בינואר 216 (באנגלית)
1 2  MANILA, Charlie Puth, ‏5 במאי 2010 (באנגלית)
1 2  Joanna Buffum, Charlie Puth, Rumson’s Pop Prodigy, ‏12 בינואר 2016 (באנגלית)
↑  אילנה קלמן, ‏לא מושלמים: הצלקות של הסלבס נחשפות, באתר ‏מאקו‏, 28 בספטמבר 2016
↑  Evita Gorgorni, Charlie Puth Trivia: 33 interesting facts about the singer, ‏11 במאי 2017 (באנגלית)
↑  Bobby Olivier, How blossoming N.J. star Charlie Puth became pop's ascendant hit-maker, ‏28 בינואר 2016 (באנגלית)
↑  James Sullivan, Berklee-honed Jersey boy Charlie Puth heads to the top, ‏03 באוגוסט 2015 (באנגלית)
↑  livingin media, Perfectly Pitched For Success - Charlie Puth, ‏01 ביוני 2015 (באנגלית) (ארכיון)
↑  berklee, Charlie Puth / Taylor Berrett, ‏24 בינואר 2013 (באנגלית) (ארכיון)
↑  LESLEY HAULER, Here's how you can get a front row seat to Charlie Puth's NYC concert, ‏07 באפריל 2016 (באנגלית)
↑  דור בביוף, ‏צ'ארלי פות': "אני מעריץ גדול של זאין", באתר ‏מאקו‏, 26 במאי 2016
↑  An Amazing Cover of Adele's Someone like You, ‏10 באפריל 2011 (באנגלית) (ארכיון)
↑  Charlie Puth Biography, ‏27 בדצמבר 2015 (באנגלית)
↑  Alyssa Ralston, Charlie Puth Snapchat Username & Snapcode, ‏21 בינואר 2017 (באנגלית)
↑  Discogs, Charlie Puth – Ego, ‏2013 (באנגלית)
↑  נווה קולישר, טור שבועי: "הרבה יותר מעוד זמר של להיט אחד", ‏14 בנובמבר 2016
1 2  אביעד לוי, לזה לא ציפינו: צ'ארלי פות' וסלינה גומז בסינגל, באתר פרוגי, ‏25 בינואר 2016
↑  Charlie Puth, Charlie Puth - We Don't Talk Anymore (feat. Selena Gomez) Official Video, באתר יוטיוב, ‏2 באוגוסט 2016 (באנגלית)
↑  מערכת mako מוזיקה, ‏זעם ברשת: ליטל מיקס לבושות חשוף מדי בהופעה, באתר ‏מאקו‏, 15 בדצמבר 2016
↑  Charlie Puth teases fans with new song ‘Lipstick’ on social media, Business Upturn, ‏2023-08-03 (באנגלית אמריקאית)
| צ'ארלי פות' |
| --- | --- | --- |
דיסקוגרפיה
| אלבומי אולפן | Nine Track Mind ‏•‏‏ Voicenotes |  |
| מיני אלבומים | Some Type of Love |  |
| סינגלים | "Marvin Gaye" ‏•‏‏ "One Call Away" ‏•‏‏ "We Don't Talk Anymore" ‏•‏‏ "Dangerously" ‏•‏‏ "Attention" ‏•‏‏ "How Long" ‏•‏‏ "Done for Me" ‏•‏‏ "Change" ‏•‏‏ "The Way I Am" ‏•‏‏ "Easier (Remix)" ‏•‏‏ "I Warned Myself" ‏•‏‏ "Mother" ‏•‏‏ "Cheating on You" ‏•‏‏ "Girlfriend" ‏•‏‏ "Hard on Yourself" ‏•‏‏ "Light Switch" |  |
| השתתפות בסינגלים | "See You Again" ‏•‏‏ "Sober" ‏•‏‏ "I Hope" |  |
| שירים אחרים | "Done For Me" |  |
| סיבובי הופעות | Voicenotes Tour |  |
| --- | --- |
בקרת זהויות :  BnF: cb17039696f (data)  GND: 1082786292  ISNI: 0000 0004 4880 6927  LCCN: no2015055245  MusicBrainz: 525f1f1c-03f0-4bc8-8dfd-e7521f87631b  NKC: xx0220143  NLK: KAC201615629  VIAF: 315944428   WorldCat (עם VIAF): 315944428 
פות' בפסטיבל סן ז'אן סור רישלייה בלון, קוויבק, קנדה, 2015
רז שגיא

רז שגיא (נולד בשנת 1964) הוא ראש עיריית ראש העין וקצין צה"ל במילואים בדרגת אלוף-משנה. מחברם של ספרי עיון ומאמרים בנושאי צבא וביטחון.
ביוגרפיה > שירות צבאי

שגיא נולד לדליה ולצבי בקיבוץ ניר יצחק וגדל בקיבוץ עד גיל שש. לאחר מכן עבר עם אביו לתל אביב ובגיל 14 עברו השניים למצפה רמון. למד שלוש שנים בבית הספר לקציני ים עכו ושנה אחת בתיכון רגיל. באוגוסט 1983 התגייס לצה"ל, את מסלול הכשרתו כלוחם עבר ביחידת מורן. לאחר סיום קורס צלפים ביקש לעבור לחטיבת גבעתי והשלים קורס מ"כים חי"ר וקורס קציני חי"ר. עם סיום הקורס שימש כמפקד מחלקת סיור בגדוד רותם, קצין מבצעים גדודי, מפקד פלוגת מסלול (נוב' 87) ומפקד הפלוגה המסייעת של גדוד רותם ולקח חלק בפעילות המבצעית כנגד הטרור הפלסטיני ברצועת עזה ובלחימה בדרום לבנון. שגיא שימש כסמג"ד גדוד צבר וכמפקד סיירת גבעתי. ב-1989, עמד למשפט לאחר שירה בצעיר פלסטיני שיידה אבנים על הכוח. הצעיר נפצע ולאחר מכן נפטר מפצעיו לאחר שהפלסטינים סירבו להעביר את הצעיר לטיפול. הוא קיבל עבודות שירות ולאחר מספר שבועות קיבל חנינה וקודם בדרגה ולתפקיד סמג"ד.
בשנת 1999 מונה למפקד גדוד יחידת מודיעין מטרות ביחידה 636 ופיקד על היחידה בתעסוקה מבצעית בגבול רמת הגולן ובלבנון. בהמשך שימש כסגן מפקד עוצבת חירם. לאחר מכן הועלה לדרגת אל"ם ומונה לראש מטה עוצבת אתגר. בהמשך שימש במגוון תפקידי מטה ופיקוד ופרש מצה"ל בדרגת אל"ם, לאחר 23 שנות שרות. לאחר שחרורו בשנת 2006 חיבר מספר ספרי עיון בנושאי צבא וביטחון. ספרו "להיות מג"ד" זכה בפרס מולדובן לספרות ביטחונית בשנת 2013 (מטעם אוניברסיטת אריאל בשומרון). הספר הוא אוטוביוגרפיה, המתארת את מאבקו של שגיא להתמנות לתפקיד וביקורת עצמית על מהלך ביצועו. ספר נוסף שכתב שגיא, "נלחמות בצה"ל" הוא מחקר רב שנים שבוצע על ידו. בספר ישנו ריכוז מחקרים שערכו צה"ל, הצבא האמריקאי והצבא הבריטי בנוגע לשילוב נשים בתפקידי לחימה. הבחינה היא פיזיולוגית, רפואית וסוציולוגית ונקודת המבט היא הצרכים המבצעיים הצבאיים. המחקר מציג מצד אחד את היקף וחומרת הפגיעות הרפואיות, ומהצד השני את הפערים ואת הורדת רף הכשירות.
ביוגרפיה > קריירה אזרחית

לאחר שפרש מצה"ל ניהל במשך שבע שנים את קבוצת התכנון ובקרת היישום בחברת LOGIC במגוון פרויקטים רחבי היקף בתחום האבטחה בחו"ל. בשנים 2015-2016 שימש כמנכ"ל החברה לפיתוח בית אריה. בשנת 2017 מונה למנכ"ל היישוב אבני חפץ. ביולי 2021 מונה לתפקיד מנכ"ל חברת סונול EV, תפקיד אותו מילא עד לסוף שנת 2023.
במרץ 2018 הכריז על מועמדותו לראשות עיריית ראש העין, והוא עומד בראש רשימה עצמאית שנקראת "התחדשות", שהתמודדה למועצת העיר בבחירות לרשויות המקומיות שהתקיימו ב-30 באוקטובר 2018. שגיא הגיע למקום השני, ועלה לסיבוב נוסף מול ראש העירייה המכהן שלום בן-משה, אך הפסיד לבן-משה בהפרש של כ-4 אחוזים.
בבחירות 2024 זכה רז ברוב של 45% ונבחר לראש עיריית ראש העין.
חיים אישיים

שגיא נשוי ואב לשלושה. משנת 2014 הוא יו"ר ועד שכונת נווה אפק בראש העין, בה הוא מתגורר. בוגר תואר ראשון ותואר שני במדעי הרוח באוניברסיטה העברית בירושלים ובוגר קורס דירקטורים ונושאי משרה בחברות, בבית הספר למנהלים של האוניברסיטה הפתוחה.
משנת 2006 משמש כיו"ר "הפורום לחוסן צה"ל", עמותה אשר נאבקת בתופעת הסרבנות, תמיכה בשירות נשים בכלל התפקידים שיתרמו לצה"ל, מבלי לפגוע בהן או בצרכים המבצעיים ובהשבת אתוס הגבורה.
ספריו

"להיות מג"ד", מודן, 2013
"נלחמות בצה"ל", הוצאת קונטנטו דה סמריק, 2014
הערות שוליים

↑  יהושע בריינר, מתמודד לראשות העיר ראש העין הורשע בשירותו הצבאי בגרימת מותו של נער פלסטיני, באתר הארץ, 8 באוגוסט 2018
↑  אודי עציון, בלעדי לכלכליסטמייסד סונול EVI עמית אקשטיין עוזב את החברה, באתר כלכליסט, 1 ביולי 2021
↑  וואלה! כסף‏, חילוף מנכ"לים בסונול EVI: יובל אלעזר מונה במקום רז שגיא, באתר וואלה, 20 בדצמבר 2023
↑  רעות הרפז-עיני, עכשיו זה רשמי: רז שגיא מתמודד לראשות עיריית ראש העין, באתר mynet‏ ראש העין, 13 במרץ 2018
↑  ירון דרוקמן, רז שגיא נבחר לראשות העיר ראש העין, באתר ynet, 28 בפברואר 2024
↑  יוחאי עופר ואסף גולן, מחקר חדש: נשים לא יכולות לשרת כלוחמות, באתר nrg‏, 10 ביוני 2014
↑  אבי אליהו, ‏מחקר: הצבא נפגע משירות של נשים כלוחמות, באתר ‏מאקו‏, 11 ביוני 2014
| ראשי מועצת ועיריית ראש העין |
| --- | --- | --- |
| ראשי מועצה | משה זכריה • שלמה צפר • שלום מנצורה • יוסף מלמד • יגאל יוסף |  |
| ראשי עירייה | יגאל יוסף • משה סיני • שלום בן-משה • רז שגיא |  |
| --- | --- |
בקרת זהויות :  NLI: 987007447491705171  LCCN: no2013139763  VIAF: 308259778   WorldCat (עם VIAF): 308259778
רב-לשוניות

שלט בסינגפור הכתוב בארבע השפות הרשמיות במדינה: אנגלית, מנדרינית, טמילית ומלאית
שלט רב-לשוני בכניסה למחנה העולים שער העלייה, 1949.
בשלט מופיע מתחת לכיתוב העברי התרגום לשפות הבאות מימין לשמאל:
יידיש, לאדינו, צרפתית, בולגרית, הונגרית
רב־לשוניות היא מונח בבלשנות המתאר שתי תופעות:
אדם הדובר ברמה סבירה לפחות שתי שפות;
קהילה שבה נעשה שימוש במספר שפות.
בעולם ישנם יותר אנשים רב־לשוניים מאשר אנשים הדוברים שפה אחת בלבד.
מנגנונים פיזיולוגיים ועצביים

גרעיני הבסיס אחראיים ללמידה ויישום של תמורות מורכבות בתגובות לגירויים, מהסוג הדרוש לשימוש בכללי הדקדוק של שפה.
במוחם של אנשים רב לשוניים, לגרעיני הבסיס יש תפקיד נוסף המתייחס לקבלת ההחלטות בנוגע לשפה בה יש להשתמש עבור סיטואציה מסוימת.
במוחו של אדם רב לשוני נצפתה פעילות עוצמתית יותר בעת ביצוע משימות הדורשות שימוש ביכולות שפתיות. כתוצאה מכך, באזורים אלו נוצרים יותר חומר אפור ולבן ולכן הם חזקים יותר מאשר אלו של אדם חד-לשוני. בין אזורים אלו בולטת האונה המצחית.
הפלסטיות של מוחם המתפתח המאפשרת להם להשתמש בשתי ההמיספרות בעת למידת שפה, ילדים מסוגלים ללמוד שפות בקלות יותר. בעת הבגרות, יכולות השפה הנרכשות מוטות בעיקר להמיספרה השמאלית. מחקרים מעידים שעקב כך, אנשים הלומדים שפה נוספת במהלך בגרותם נוטים להפגין התנהגות רציונלית יותר כאשר הם מתמודדים עם בעיות בשפה שאינה שפת האם המקורית שלהם.
יש הטוענים שאנשים שדוברים יותר משתי שפות יכולים לחוות באופן רבגוני יותר את חייהם. מחקר שבוצע תוך שיתוף פעולה בין מספר אוניברסיטאות באירופה, הדגים כיצד דוברי שפות שונות מתייחסים לאותו דבר בצורה אחרת. במחקר הוצג סרטון שבו נראית אישה הולכת לכיוון רכב מסוים לנבדקים דוברי אנגלית ולנבדקים דוברי גרמנית. אף על פי שמוצא השפה האנגלית הוא מתוך הגרמנית, עדיין נמצאו הבדלים בין הנבדקים. דוברי האנגלית תיארו אישה הולכת, ואילו דוברי הגרמנית תיארו אישה הולכת לרכב. המחקר סבר כי דוברי האנגלית התמקדו בפעולה בעוד שדוברי הגרמנית התמקדו במטרה. מכאן הועלתה השערה כי אנשים שיש באמתחתם יותר משפה אחת מסוגלים לחוות סיטואציה מסוימת בכמה דרכים באמצעות כל שפה שהם דוברים והייחודיות שלה.